**МОДЕЛ УГОВОРА**

**УГОВОР О ПРУЖАЊУ УСЛУГЕ ДОБРОВОЉНОГ ЗДРАВСТВЕНОГ ОСИГУРАЊА**

Закључен између:

**РАЗВОЈНE АГЕНЦИЈE СРБИЈЕ**, са седиштем у Београду, улица Кнеза Милоша број 12, матични број: 17905031, ПИБ: 109336535, коју заступа в.д. директора Радош Газдић (у даљем тексту: **Наручилац**),

и

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, са седиштем у \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, ул. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, бр. \_\_\_\_\_\_\_\_, матични број: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, ПИБ: \_\_\_\_\_\_\_\_\_\_\_\_\_\_\_\_\_\_; рачун број: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ код \_\_\_\_\_\_\_\_\_\_\_\_\_\_\_\_\_\_\_\_\_\_ банке, кога заступа \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (у даљем тексту: **Пружалац услуге**).

Заједнички назив за обе стране потписнице: Уговорне стране

**УВОДНЕ ОДРЕДБЕ**

**Члан 1.**

Уговорне стране констатују:

- да је Наручилац, на основу члана 91. Закона о јавним набавкама („Сл. гласник РС” бр. 91/2019 и 92/2023), Правилника о садржини конкурсне документације у поступцима јавних набавки („Сл. гласник РС” бр. 21/2021), Одлуке о спровођењу поступка јавне набавке дел. број 1-06-405-38/2024-2 од 04.11.2024. године и на основу јавног позива за подношење понуда за набавку: Набавка услуге добровољног здравственог осигурања број 0010/2024, спровео отворени поступак јавне набавке;

- да је Наручилац објавио јавни позив за подношење понуда на Порталу јавних набавки и на својој интернет страници;

- да је Пружалац услуге доставио понуду*,* која се налази у прилогу овог уговора и његов је саставни део;

- да понуда Пружаоца услуге у потпуности одговара опису услуге и техничким карактеристикама (спецификацијама) предмета јавне набавке из конкурсне документације, које се налазe у прилогу овог уговора и заједно са Обрасцем структуре понуђене цене чини његов саставни део;

- да је Наручилац у складу са чланом 151. Закона о јавним набавкама и Одлуком о додели уговора број \_\_\_\_\_\_\_\_\_\_\_\_\_\_\_\_\_ *(попуњава Наручилац),* изабрао Пружаоца услуге, чиме су се коначно стекли услови за закључење уговора.

**ПРЕДМЕТ УГОВОРА**

**Члан 2.**

Предмет овог уговора је набавка услуге доборовољног здравственог осигурања запослених код Наручиоца, у свему према Техничким спецификацијама и Понуди Пружаоца услуга број \_\_\_\_\_\_\_\_\_\_\_\_\_ од \_\_\_\_\_\_\_\_\_\_\_\_ године *(попуњава Наручилац)*, које се налазе у прилогу овог уговора и чини његов саставни део, као и у складу са Општим и Посебним условима добровољног здравственог осигурања Пружаоца услуге (у даљем тексту: Услови осигурања) који чине саставни део уговора.

Одредбе Услова осигурања из става 1. овог члана које су у супротности/нескладу са Техничким спецификацијама неће се примењивати, као ни одредбе које умањују права Наручиоца утврђена Техничким спецификацијама. Уколико се Условима осигурања утврђују већа права Наручиоца у односу на права утврђена Техничким спецификацијама, примењиваће се одредбе Услова осигурања.

Овим уговором осигуравају се запослена лица код Наручиоца (у даљем тексту: Осигурана лица).

За Осигурана лица која се накнадно укључују у осигурање, осигурање почиње да важи истеком двадесетчетвртог часа дана пријема писане пријаве коју доставља Наручилац или након тога, ако је то у пријави изричито наведено, а за Осигурана лица која се накнадно искључују из осигурања, осигурање престаје да важи истеком двадесетчетвртог часа дана пријема писане одјаве коју доставља Наручилац или након тога, ако је то у одјави изричито наведено.

**ЦЕНА И ВРЕДНОСТ УГОВОРА**

**Члан 3.**

Месечна премија осигурања по једном Осигураном лицу, у свему према Техничкој спецификацији, износи \_\_\_\_\_\_\_\_\_\_\_\_\_\_\_\_\_\_ (*податак из Обрасца структуре цене)* динара без ПДВ-а.

Годишња премија осигурања по једном Осигураном лицу, у свему према Техничкој спецификацији, износи \_\_\_\_\_\_\_\_\_\_\_\_\_\_\_\_\_\_ (*податак из Обрасца структуре цене)* динара без ПДВ-а.

Осигурање се закључује са општом партиципацијом од \_\_\_\_ % (*податак из Обрасца структуре цене)* за све услуге у покрићу, осим за систематски преглед.

Наручилац није у обавези да реализује целокупни уговорени износ из става 1. овог члана, већ ће се исти реализовати у складу са стварним бројем Осигураних лица. Утрошком износа средстава из става 1. овог члана, овај уговор аутоматски престаје да важи и пре истека периода на који је закључен.

Премија из става 1. овог члана је фиксна и не може се мењати за време трајања овог уговора. За сва Осигурана лица која буду накнадно пријављивана у осигурање, примењиваће се премија из става 1. овог члана.

За Осигурана лица из члана 2. став 4. овог уговора, Пружаоцу услуга припада премија само за искоришћени, односно припадајући период осигурања.

**Члан 4.**

Укупна вредност Уговора је 4.500.000,00 (словима: четири милиона и петсто хиљада) динара без ПДВ-а.

Уговорне стране су сагласне да Наручилац није у обавези да утроши сва планирана средства која су означена као максимална уговорена вредност.

Плаћања по Уговору у 2024. години вршиће се до нивоа средстава обезбеђених Финансијским планом Наручиоца за 2024. годину за ове намене. Обавезе Наручиоца које доспевају у наредној буџетској години години биће реализоване највише до износа финансијских средстава која ће Наручиоцу бити одобрена за наредну буџетску годину.

Уговорне стране су сагласне да закључе анекс Уговора, уколико се за тим укаже потреба, а у складу са чланом 160. Закона о јавним набавкама.

**НАЧИН ПЛАЋАЊА**

**Члан 6.**

Наручилац се обавезује да премију осигурања за сва Осигурана лица плати, по пријему фактуре исправно регистроване у систему електронских фактура, а по достављању полисе осигурања од стране Пружаоца услуге, у року не дужем од 45 дана од дана пријема фактуре.

На основу достављеног списка од стране Наручиоца и писаних пријава и одјава свих Осигураних лица која се накнадно укључују и искључују из осигурања у току једног месеца, Пружалац услуге ће извршити обрачун и издати фактуру у којој ће посебно исказати разлику у премији због накнадних пријава/одјава.

Све достављене фактуре морају у свом садржају имати број и датум закљученог Уговора за набавку услуге – добровољно здравствено осигурање.

**ОБАВЕЗЕ ПРУЖАОЦА УСЛУГЕ**

**Члан 7.**

Пружалац услуге се обавезује да:

- обезбеди услугу из члана 2. овог уговора у свему у складу са Техничком спецификацијом, понудом Пружаоца услуге, важећим законским прописима, Условима осигурања и овим уговором;

- најкасније у року од 10 (десет) дана од датума ступања на снагу овог уговора, изда и достави Наручиоцу полису осигурања која садржи све најважније елементе у складу са важећим законским одредбама, као и Услове осигурања;

- обезбеди доступност медицинског контакт центра 00-24h током целе године;

- у случају настанка осигураног случаја, услугу пружи благовремено, квалитетно у складу са правилима струке из области осигурања, добрим пословним обичајима и пословном етиком;

- у складу са потребом и уговореним осигуравајућим покрићем, не ограничава Осигурано лице у погледу избора здравствене установе;

- обрачун месечне премије и месечну фактуру доставља Наручиоцу најкасније у року од 5 (пет) дана од датума израде истих;

- уручи Наручиоцу Услове осигурања по ризицима који су предмет покрића по овом уговору;

- искључи примену каренце за сва покрића;

- да омогући запосленима Наручиоца који буду заинтересовани, да под истим условима предвиђеним Техничком спецификацијом и са истом висином понуђене премије, осигурају чланове своје уже породице (брачни партнер, деца, усвојеник), при чему ће плаћање уговорене премије за чланове уже породице ићи на терет запосленог путем административне забране.

**Члан 8.**

У случају настанка осигураног случаја, Пружалац услуге ће надокнадити све трошкове лечења, који настану у вези са осигураним случајем, а максимално до износа осигуране суме наведене у полиси осигурања, а све у складу са уговореним покрићем.

Уколико је Пружалац услуге утврдио да поднети захтев није потпун и не садржи комплетну документацију, писмено ће обавестити Наручиоца, односно Осигурано лице запослено код Наручиоца, о потреби допуне документације, у року од 8 (осам) дана од дана пријема захтева за накнаду трошкова.

Пружалац услуге исплaћуje, oднoснo врши нaдoкнaду трoшкoвa лeчeњa пo oснoву oвoг угoвoрa, oсигурaнoм лицу у рoку 14 (четрнаест) дана, oд дaнa кaдa je примиo дoкaзe и утврдиo пoстojaњe oбaвeзe, прeмa Услoвимa oсигурaњa.

**ОБАВЕЗЕ НАРУЧИОЦА**

**Члан 9.**

Наручилац је дужан да:

- у року од 10 (десет) дана од дана закључења овог уговора одреди лице за комуникацију и о томе обавесте другу уговорну страну путем електронске поште.

- достави списак свих лица која се осигуравају у року од 10 (десет) дана од датума ступања на снагу овог уговора;

- обавештава Пужаоца услуге писаним путем о укључењу и искључењу из осигурања за свако Осигурано лице појединачно;

- током трајања осигурања обавештава Пружаоца услуге о свим околностима које утичу на промену ризика који су обухваћени осигурањем.

**ЗАШТИТА ПРАВА ОСИГУРАНИХ ЛИЦА**

**Члан 10.**

Осигурано лице коме је ускраћено право на здравствену заштиту, односно које није задовољно пружањем услуга које су предмет овог уговора, може поднети приговор здравственом раднику који је руководилац процеса рада или лицу запосленом у здравственој установи које обавља послове заштите пацијентових права, у складу са законом којим се уређује здравствена заштита.

**ЗАШТИТА ПОВЕРЉИВИХ ПОДАТАКА**

**Члан 11.**

Пружалац услуге се обавезује да ће све информације до којих дође у току извршења овог уговора, као и након завршетка уговорне сарадње, чувати као пословну тајну и да ће са њима поступати са најстрожом поверљивошћу, те да такве информације и податке неће пренети, предати, саопштити, нити на било који начин учинити доступним било ком трећем лицу без претходне сагласности овлашћеног лица Наручиоца.

Уколико Пружалац услуге на било који начин открије горе наведене податке услед умишљаја или крајње непажње, обавезује се на накнаду штете.

**СРЕДСТВО ФИНАНСИЈСКОГ ОБЕЗБЕЂЕЊА**

**Члан 12.**

Уговорне стране су сагласне да ће Пружалац услуге у року од 10 дана од дана закључења овог уговора као средство финансијског обезбеђења за добро извршење посла предати Наручиоцу:

1. оригинал бланко меницу чији је број наведен у меничном овлашћењу, потписану од стране овлашћеног лица Пружаоца услуге у складу са картоном депонованих потписа и попуњену у складу са прописима, плативу на први позив. Средство обезбеђења за добро извршење посла, односно меница издаје се у висини од 10% од укупне вредности уговора без ПДВ-а, са роком важности који је 30 (тридесет) дана дужи од истека рока важења Уговора.

2. менично овлашћење, потписано од стране овлашћеног лица Пружаоца услуге у складу са картоном депонованих потписа,

3. доказ о регистрацији менице,

4. копију картона депонованих потписа, издату од стране пословне банке Пружаоца услуге.

**НЕИСПУЊЕЊЕ ОБАВЕЗА**

**Члан 13.**

Уколико Пружалац услуге не поступа на начин и у роковима предвиђеним овим уговором, Наручилац може активирати средство обезбеђења за добро извршење посла, раскинути уговор и захтевати накнаду штете.

**РЕКЛАМАЦИЈЕ**

**Члан 14.**

Пружалац услуге је дужан да услуге осигурања пружа у складу са правилима струке и добрим пословним обичајима и важећим законским прописима из области здравственог осигурања.

У случају да Пружалац услуге не испоштује квалитет услуге, у свему према техничкој спецификацији, Наручилац ће сачинити рекламацију на квалитет извршене услуге, која мора бити сачињена у писаној форми и захтевати поновно извршење услуге одмах по пријему рекламације.

Наручилац ће, у хитним случајевима, обавестити Пружаоца услуге усменим путем о уоченим недостацима и захтевати поновно извршење услуга.

Пружалац услуге је дужан да у року од 3 (три) дана од дана пријема писане рекламације или усмене опомене отклони недостатке. У супротном Наручилац задржава право да раскине овај уговор и наплати средство обезбеђења из члана 12. овог уговора.

**ПРАВНО ДЕЈСТВО И ВАЖЕЊЕ УГОВОРА**

**Члан 15.**

Овај уговор ступа на снагу даном потписивања од стране овлашћених лица уговорних страна.

Уговор се закључује на период од годину дана од дана ступања на снагу истог, а може престати да важи и раније, уколико се пре истека рока на који је закључен утроше сва уговорена средства.

**ОСТАЛЕ ОДРЕДБЕ**

**Члан 16.**

Измене и допуне овог уговора могу се вршити у складу са Законом о јавним набавкама, и то у писменој форми и уз обострану сагласност Уговорних страна.

**Члан 17.**

Све евентуалне спорове који настану поводом овог уговора Уговорне стране ће покушати да реше споразумно.

Уколико спорови између Наручиоца и Пружаоца услуге не буду били решени споразумно, уговара се надлежност суда у Београду.

**Члан 18.**

На све што није регулисано клаузулама овог уговора, примењиваће се одредбе Закона о облигационим односима.

Овај уговор је сачињен у 4 (четири) истоветна примерка, од којих по 2 (два) примерка за сваку Уговорну страну.

Уговорне стране сагласно изјављују да су Уговор прочитале, разумеле и да уговорне одредбе у свему представљају израз њихове стварне воље.

 ПРУЖАЛАЦ УСЛУГЕ НАРУЧИЛАЦ

 **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

 в.д. директора Радош Газдић